
Αρ. Φύλλου 901 


21 Αυγούστου 1998 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Κάλυψη δαπανών διοργάνωσης Πανελληνίου Σχολι¬ 
κού Πρωταθλήματος Πάλης... 1 

Έγκριση προγράμματος με το οποίο θα ρυθμίζονται 
Ειδικά μέτρα κατάρτισης - απασχόλησης - αυτα- 
πασχόλησης και μετεγκατάστασης" για άνεργους 
προερχόμενους από την επιχείρηση 0ΕΒΑΜ10Α 

ΟΙΥΜΡΙΑ ΑΕ. 2 

Απαγορευτική διάταξη κυνηγίου όλωντων θηραμάτων 
στο βιότοπο δάσους Στροφυλιάς, Λίμνης Προκό- 
που και Λάμιας περιφ. Κοινότητας Μετοχιού. 3 


ΥΠΟΥΡΓΙΚΕΣ ΑΠΟΦΑΣΕΙΣ & ΕΚΓΡΙΣΕΙΣ 

Αριθ. Γ4/937 (1) 

Κάλυψη δαπανών διοργάνωσης Πανελληνίου Σχολικού 
Πρωταθλήματος Πάλης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

α) Την Γ4/231/5.3.98 (ΦΕΚ 261/Τ.Β718.3.98) «Ένταξη 
του Αθλήματος της Πάλης στα Σχολικά Πρωταθλήματα» 
απόφαση του ΥΠΈ.Π.Θ. 

β) Την αδυναμία κάλυψης των δαπανών του Πανελληνί¬ 
ου Σχολικού Πρωταθλήματος Πάλης από την Ε.Ο.Φ.Π. 
(Ελληνική Ομοσπονδία Φιλάθλων Πάλης) όπως αρχικά εί¬ 
χε οριστεί στην παραπάνω απόφαση. 

γ) Τη δυνατότητα κάλυψηςτων δαπανών από τον Κ.Α.Ε. 
5162 αθλητικών δραστηριοτήτων Β/θμιας Εκπ/σης της 
Νομαρχιακής Αυτοδιοίκησης Δυτ. Αττικής, (τα χρήματα 
υπάρχουν), αποφασίζουμε: 

Τροποποιούμε το ΚΕΦΑΛΑΙΟ Β' 1. ΔΙΟΡΓΑΝΩΣΗ - ΣΥΜ- 
ΜΕΤΟΧΕΣ της Γ4/231/5.3.98 Απόφασης ως ακολούθως: 

Τους αγώνες θα διοργανώσει η Ελληνική Ομοσπονδία 
Φιλάθλων Πάλης (Ε.Ο.Φ.Π.) με τη Νομαρχιακή Οργανωτι¬ 
κή Επιτροπή (ΝΙ.Ο.Ε.) Αθλητικών Δραστηριοτήτων Δευτε¬ 
ροβάθμιας Εκπ/σης Δυτ. Αττικής η οποία και θα καλύψει 
τις δαπάνες που θα προκύψουν από τη διαμονή διατροφή 
αθλητών - συνοδών και τα έξοδα της διοργάνωσης όπως 
προβλέποντα απάτην αριθ. 2032369/3297/0022/18.5.98 


ΦΕΚ 564/τ.Β75.6.98 απόφαση των Υπουργών Εθνικής 
Παιδείας και Οικονομικών, (παρ. 3 Κεφ. Π Άλλες δαπά- 
νες). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Αυγούστου 1998 

Ο ΥΦΥΠΟΥΡΓΟΣ 

ΙΩΑΝΝΗΣ ΑΝΘΟΠΟΥΛΟΣ 
-Φ- 

Αριθ. 33705 (2) 

Έγκριση προγράμματος με το οποίο θα ρυθμίζονται "Ει¬ 
δικά μέτρα κατάρτισης - απασχόλησης - αυταπασχό- 
λησης και μετεγκατάστασης" για άνεργους προερχο- 
μένους από την επιχείρηση ΟΕΒΑΜΙΟΑ ΟΙΥΜΡΙΑ ΑΕ. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1) Τις διατάξεις του Ν 212/69 "Περί Οργανώσεως και Δι- 
οικήσεως του Οργανισμού Απασχόλησης Εργατικού Δυ¬ 
ναμικού". 

2) Τις διατάξεις του άρθρου 29 του Ν 1262/82 "Για την 
παροχή κινήτρων ενίσχυσης της οικονομικής και Περ/κής 
ανάπτυξης της χώρας και τροποποίηση συναφών διατά¬ 
ξεων" όπως τροποποιήθηκε με τα άρθρα 6, 7 και 8 του Ν 
1836/89 

3) Τις διατάξεις των άρθρων 6 και 26 του Ν 2434/96. 

4) Την υπ’ αριθμ 1535 απόφαση του ΔΣ του ΟΑΕΔ (αρ. 
συνεδρίασης 31/29.7.98) που μας κοινοποιήθηκε με το 
υπ’ αριθμ. Β 114541/3.8.98 έγγραφό του. 

5.Τοεπιχ/κό πρόγραμμα της συνεχιζόμενης κατάρτισης 
και προώθησης της απασχόλησης και ειδικότερα το μέ¬ 
τρο 3.4 αυτού, αποφασίζουμε: 

Καταρτίζουμε πρόγραμμα ολοκληρωμένης παρέμβα¬ 
σης που περιλαμβάνει δράσεις κατάρτισης, απασχόλη¬ 
σης, αυταπασχόλησης και μετεγκατάστασης ανέργων η¬ 
λικίας 18-64 ετών προερχομένων από την επιχείρηση ΟΕ- 
ΒΑΜΙΟΑ ΟΙΥΜΡΙΑ ΑΕ οι οποίοι συνέχισαν την 
απασχόληση τους και μετά την 1.1.1997. 

Το πρόγραμμα περιλαμβάνει τις παρακάτω μορφές πα¬ 
ρέμβασης. 

α)Διερεύνηση και καταγραφή των χαρακτηριστικών των 
ανέργων με στόχο την ένταξή τους στο κατάλληλο πρό 

γραμμα και προώθηση του σχεδιαζόμενου προγράμμα¬ 
τος προς αναζήτηση ενδιαφερομένων επιχ/σεων για συ¬ 
νεργασία 
β) Κατάρτιση. 

γ) Επιχορήγηση εργοδοτών για δημιουργία θέσεων ερ¬ 
γασίας και επιχορήγηση για την αυταπασχόληση. 

δ) Ενίσχυση σε περ/πτώση μετεγκατάστασης για απα¬ 
σχόληση και αυταπασχόληση. 

ΚΕΦΑΛΑΙΟ Α’ 

ΜΕΤΡΑ ΓΙΑ ΤΗΝ ΣΤΗΡΙΞΗ ΤΟΥ ΣΥΝΟΛΙΚΟΥ 
ΠΡΟΓΡΑΜΜΑΤΟΣ ΟΛΟΚΛΗΡΩΜΕΝΗΣ ΠΑΡΕΜΒΑΣΗΣ 

ΔΟΜΗ ΣΤΗΡΙΞΗΣ 

Με απόφαση του ΑΣ του ΟΑΕΔ θα συστήνεται δομή 
στήριξης η οποία θα αποτελείται από εκπροσώπους του 
ΟΑΕΔ, των εργοδοτών, των εργαζομένων και της Τοπικής 
Αυτοδιοίκησης. 

Εργο της δομής στήριξης θα είναι: 
α)Η καταγραφή και ομαδοποίηση των εργαζομένων (με 
προϋποθέσεις) και των ανέργων μετά από την εγγραφή 
τους στον ΟΑΕΔ σύμφωνα με τα επαγγελματικά τους 
προσόντα, τις γραμματικές τους γνώσεις και την εξειδί- 
κευσή τους σε συγγενή θέματα με το αντικείμενο των επι¬ 
χειρήσεων που ενδιαφέρονται να τους προσλάβουν. 

β)Η αναζήτηση θέσεων εργασίας σε επιχειρήσεις έχο¬ 
ντας υπόψη και τα χαρακτηριστικά των ανέργων. 

γ)Η υπόδειξη των ανέργων σε επιχειρήσεις και παρα¬ 
κολούθηση του προγράμματος κατά το στάδιο της από¬ 
κτησης επαγγελματικής εμπειρίας σε περίπτωση που αυ¬ 
τό κριθεί ότι απαιτείτα ι πριν την απασχόλησή τους. 

ΚΕΦΑΛΑΙΟ Β’ 

ΜΕΤΡΑ ΓΙΑ ΤΗΝ ΚΑΤΑΡΤΙΣΗ 
Προβλέπεται δράση επιμόρφωσης. Η μεθοδολογία, υ¬ 
λοποίηση, θεωρητική της πρακτικής άσκησης καθώς και 
οι ειδικότητες θα καθοριστούν από τη Δ/νση Α3 σε συ¬ 
νεργασία με τη Δομή στήριξης μετά την οριστική κατα¬ 
γραφή της ομάδας στόχου. 

ΚΕΦΑΛΑΙΟ Π 

ΜΕΤΡΑ ΓΙΑ ΤΗΝ ΑΠΑΣΧΟΛΗΣΗ. 

Ειδικό μέτρο Επιχορήγησης Επιχειρήσεων για δημιουρ¬ 
γία νέων θέσεων εργασίας. 

1. Καταρτίζουμε πρόγραμμα επιχορήγησης ιδιωτικών ε¬ 
πιχειρήσεων για την πρόσληψη 100 ανέργων ηλικίας 18- 
64 ετών προερχομένων από επιχείρηση ΟΕΡΑΜΙΟΑ 
ΟΓΥΜΡΙΑ ΑΕ, οι οποίοι συνέχισαν την απασχόλησή τους 
και μετά την 1.1.97. 

2. α)Στο πρόγραμμα είναι δυνατόν να ενταχθούν ιδιωτι¬ 
κές επιχειρήσεις με την προϋπόθεση ότι το αργότερο ε¬ 
ντός δύο (2) μηνών από την ημέρα πρόσληψης μισθωτού 
της ως άνω κατηγορίας υποβάλλουν στην πλησιέστερη 
του τόπου απασχόλησης Υπηρεσία του ΟΑΕΔ - αίτηση με 
τα απαραίτητα δικαιολογητικά. 

β)Στο παραπάνω πρόγραμμα δεν περιλαμβάνονται: 
Κρατικοί φορείς ανεξάρτητα από το καθεστώς δημοσί¬ 
ου, ιδιωτικού ή μικτού δικαίου που τους διέπει, όπωςανα- 
φέρονταιστηνπαρ. 1 του άρθρου 51 του Ν 1892/1990 και 
στηνπαράγρ. 6 του άρθρου 4 του Ν 1493/1991. 

Επίσης δεν περιλαμβάνονται όλες γενικά οι Τράπεζες, 
όλες οι ΔΕΚΟ (ΔΕΗ, Ε ν ΔΑΠ, ΟΣΕ, ΕΛΤΑ, ΕΟΤ, ΕΟΜΜΕΧ, 
ΟΑΣΑ. ΟΤΕ,κλπ) και οι θυγατρικές τους εταιρείες, η Ολυ¬ 


μπιακή Αεροπορία και οι θυγατρικές της εταιρείες, η Ε- 
ΠΑΕ, η ΠΑΕ, τα αθλητικά σωματεία, η ΕΣΑΚ, οι πολιτικές 
οργανώσεις και κόμματα, οι επιχειρήσεις που έχουν σχέ¬ 
ση με τα τυχερά ψυχαγωγικά ηλεκτρονικά παιχνίδια, τα 
πρακτορεία ΠΡΟΠΟ, ΛΟΤΤΟ, Λαχείων κλπ , όλες οι επι¬ 
χειρήσεις που λειτουργούν αποκλειστικά και μόνο βρα¬ 
δινές ώρες και οι επιχειρήσεις που έχουν σύνθετο αντι¬ 
κείμενο δραστηριότητας και το ένα εξ αυτών περιλαμβά¬ 
νεται στις εξαιρέσεις της παρούσας παραγράφου. 

Τέλος δεν είναι δυνατόν να επιχορηγηθούν εργοδότες 
για τα απασχολούμενα κατ’ οίκον πρόσωπα (οικιακοί βοη¬ 
θοί, οικονόμοι, παιδαγωγοί, μάγεροι, οδηγοί αυτ/των, αν¬ 
θοκηπουροί κλπ.). 

ΠΡΟΫΠΟΘΕΣΕΙΣ ΥΠΑΓΩΓΗΣ 

3. Απαραίτητες προϋποθέσεις υπαγωγής στο ως άνω 
πρόγραμμα 

Οι νεοπροσληφθέντες πρέπει να είναι: 

■ Ελληνες υπήκοοι ή υπήκοοι κράτους μέλους της ΕΕ ή 
Ελληνες ομογενείς που απασχολούνται μόνιμα στην Ελ¬ 
λάδα ή να εμπίπτουν στο άρθρο 11 του ΚΑΝ/Ε- 
ΟΚ/1612/68. 

■ Ηλικίας 18-64 ετών. 

• Εγγεγραμμένοι άνεργοι στα μητρώα ανέργων των Υ¬ 
πηρεσιών και εγγεγραμμένοι από τη δομή στήριξης . 

4. Το ποσό της επιδότησης για κάθε ημέρα εργασίας 
πλήρους απασχόλησης καθορίζεται στις 5.000 δρχ και 
μέχρι (25) ημέρες κατ’ ανώτατο όριο για κάθε μήνα, εφό¬ 
σον υπάρχουν όμως (20) τουλάχιστον ημερομίσθια το μή¬ 
να για κάθε απασχολούμενο με το πρόγραμμα. 

5. Το πρόγραμμα αυτό περιλαμβάνει δύο (2) στάδια, ή¬ 
τοι στάδιο απόκτησης επαγγελματικής εμπειρίας για το ο¬ 
ποίο εάν απαιτείται θα αποφασίζει η δομή και στάδιο α¬ 
πασχόλησης. 

Στάδιο Απόκτησης Επαγγελματικής Εμπειρίας 
Το στάδιο αυτό αποσκοπεί στην προσαρμογή του άνερ¬ 
γου στις πραγματικές συνθήκες λειτουργίας της επιχεί¬ 
ρησης με στόχο την οριστική ένταξη του σ’ αυτή, μπορεί 
να διαρκέσει μέχρι ένα (1) μήνα και περιλαμβάνει πρακτι¬ 
κή εξάσκηση, βάσει του αντικειμένου στο οποίο καλείται 
να απασχοληθεί ο άνεργος. Κατά το στάδιο αυτό η επι¬ 
χείρηση προσλαμβάνει τον άνεργο και επιχορηγείται για 
κάθε ημέρα με 5.000 δρχ. 

Στο τέλος του σταδίου αυτού οι επιχειρήσεις θα δίδουν 
βεβαίωση παρακολούθησης προγράμματος για απόκτη¬ 
ση επαγγελματικής εμπειρίας. 

Στάδιο Απασχόλησης 

6. Η διάρκεια της επιχορήγησης μετά το στάδιο της α¬ 
πόκτησης επαγγελματικής εμπειρίας καθορίζεται στους 
είκοσι τρεις (23) μήνες και θα αρχίσει να καταβάλλεται α¬ 
πό την ημέρα έκδοσης εγκριτικής απόφασης υπαγωγής 
στο πρόγραμμα, η οποία θα περιλαμβάνει και το ως άνω 
χρονικό διάστημα του (1) μηνόςτης απόκτησης επαγγελ¬ 
ματικής εμπερίας. 

7. Η επιχείρηση θα καταβάλλει στους προσληφθέντες 
μισθό που δεν μπορεί να είναι κατώτερος του προβλεπο- 
μένου από τις οικείες Σ.Σ.Ε. θα τους ασφαλίζει στους οι¬ 
κείους κλάδους κύριας και επικουρικής ασφάλισης και θα 
τους απασχολεί με πλήρες ωράριο εργασίας. 

8. ΔΙΚΑΙΟΛΟΓΗΤΙΚΑ ΥΠΑΓΩΓΗΣ 

Για να ενταχθεί στο πρόγραμμα αυτό κάποια επιχείρη- 

ση, πρέπει να υποβάλλει στην αρμόδια του τόπου απα¬ 
σχόλησης Υπηρεσία του ΟΑΕΔτα εξής δικαιολογητικά: 

α)Εντυπη αίτηση που θα περιέχει την επωνυμία, τον 
κλάδο οικονομικής δραστηριότητας και τον αριθμό των α¬ 
νέργων που προσέλαβε με το πρόγραμμα. 

β)Αντίγραφο καταστατικού (ή Ε.Ε. Ο.Ε., ΕΠΕ, ΑΕ) και 
βεβαίωση έναρξης επιτηδεύματος οι λοιπές επιχειρή¬ 
σεις. 

9. Για την ύπαρξη των προϋποθέσεων ένταξης των επι¬ 
χειρήσεων στο πρόγραμμα κρίνουν οι κατά τόπους αρμό¬ 
διοι Δ/ντες ή Προϊστάμενοι των Υ.Ν., ΠΕ. του ΟΑΕΔ. Η 
προθεσμία πλήρωσης των θέσεων που εγκρίνονται (σε 
περίπτωση που αυτές δεν έχουν καλυφθεί πριν την υπο¬ 
βολή της αίτησης) είναι δύο (2) το αργότερο μήνες από 
την ημερομηνία έκδοσης της σχετικής εγκριτικής απόφα¬ 
σης. 

10. ΔΙΚΑΙΟΛΟΓΗΤΙΚΑ ΚΑΤΑΒΟΛΗΣ ΕΠΙΧΟΡΗΓΗΣΗΣ. 

Για την καταβολή της επιχορήγησης οι επιχειρήσεις θα 

υποβάλλουν στην αρμόδια Υπηρεσία του Οργανισμού τα 
εξής δικαιολογητικά. 

α)Κατάσταση απασχοληθέντων - μισθωτών που θα πε¬ 
ριλαμβάνει την επωνυμία της επιχείρησης και τη διεύ¬ 
θυνση της, το ονοματεπώνυμο των προσληφθέντων, τη 
χρονολογία γέννησης, την ημερομηνία πρόσληψης, την 
ειδικότητα, τα ημερομίσθια που πραγματοποιήθηκαν κα¬ 
τά μήνα, το ποσό που βαρύνει τον ΟΑΕΔ, το ποσό που κα¬ 
ταβλήθηκε στους μισθωτούς και στήλη υπεύθυνης δήλω¬ 
σης στην οποία θα υπογραφούν οι μισθωτοί ότι απασχο¬ 
λήθηκαν και πληρώθηκαν για το χρονικό διάστημα για το 
οποίο ζητείται το ποσό . 

β)Δελτία ανεργίας και φωτοτυπημένα αντίγραφα των α¬ 
ναγγελιών πρόσληψης των μισθωτών. Εάν έχει προηγη- 
θεί κατάρτιση των προσληφθέντων με το πρόγραμμα το 
δελτίο ανεργίας θα πρέπει να έχει εκδοθεί πριν την κα¬ 
τάρτιση. 

γ)Βεβαίωση της δομής στήριξης από την οποία θα προ¬ 
κύπτει ότι είναι εγγεγραμμένοι σας καταστάσεις της. 

δ)Μισθοδοτικές καταστάσεις προσωπικού της επιχεί¬ 
ρησης. 

ε)Βιβλιάριο αγοράς ενσήμων για το χρονικό διάστημα 
για το οποίο ζητείται η επιχορήγηση. 

Είναι δυνατή η καταβολή της επιχορήγησης και σε πε¬ 
ρίπτωση που οι φορείς κοινωνικής ασφάλισης έχουν επι¬ 
βάλλει στην επιχείρηση πράξη εισφορών και έχουν προ¬ 
χωρήσει σε διακανονισμό της καταβολής των εισφορών 
αυτών, οπότε αρκεί η προσκόμιση της πράξης αυτής και 
του διακανον.σμού και θα εξετάζεται εάν ο εργοδότης εί¬ 
ναι ενήμερος προς τις υποχρεώσεις του. 

στ) Βεβαίωση ασφαλιστικής και φορολογικής ενημερό¬ 
τητας σε περίπτωση που καταβληθεί ποσό που θα υπερ¬ 
βαίνει τις 200.000 δρχ 

ζ)Κατάσταση ωρών εργασίας θεωρημένη από την αρ¬ 
μόδια Επιθεώρηση Εργασίας. 

η)Επικυρωμένη φωτοτυπία ταυτότητας των προσλη¬ 
φθέντων μισθωτών. 

θ)Βιβλιάρια ενσήμων των προσληφθέντων με το πρό¬ 
γραμμα μισθωτών από τα οποία θα προκύπτει ότι προέρ¬ 
χονται από την επιχ/ση ΟΕΒΑΜΙΟΑ ΟΙΥΜΡΙΑ ΑΕ και συ¬ 
νέχισαν την απασχόλησή τους και μετά την 1.1.1997. 

11 .Αξιώσεις επιχειρήσεων για είσπραξη της επιχορήγη¬ 
σης ασκούνται μέσα σε (3) το αργότερο μήνες από το μή¬ 
να λήξης της απασχόλησης με το πρόγραμμα αυτό. 

12. Κάθε διαφορά που τυχόν προκύπτει κατά την εφαρ¬ 


μογή της απόφασης αυτής, μεταξύ επιχείρησης και ΟΑ¬ 
ΕΔ θα επιλύεται με απόφαση των Δ/ντών (Υ.Ν., Τ.Υ., ή 
Γ.Ε.) των αρμόδιων Υπηρεσιών του ΟΑΕΔ. Σε περίπτωση 
εμπρόθεσμης άσκησης - ένστασης κατά της ως άνω από¬ 
φασης μέσα σε (10) ημερολογιακές ημέρες από την κοι¬ 
νοποίηση της, η διαφορά θα επιλύεται από τον αρμόδιο 
Περ/κό Δ/ντή. Κατά της τελευταίας απόφασης του 
Περ/κού Δ/ντή επιτρέπεται ένσταση εντός (10) ημερολο¬ 
γιακών ημερών από της κοινοποίησής της επί της οποίας 
θα επιλαμβάνεται το ΔΣ του Οργανισμού μετά από εισή¬ 
γηση της Δ/νσης Απασχόλησης. 

13.ΔΕΣΜΕΥΣΕΙΣ. 

α)Κατά τη διάρκεια του προγράμματος για να είναι δυ¬ 
νατή η επιχορήγηση της επιχείρησης, δεν θα πρέπει να υ¬ 
πάρχει μείωση όλου του προσωπικού της (προϋπάρχο- 
ντος και νεοπροσληφθέντος). Σε περίπτωση οικειοθε- 
λούς αποχώρησης ή απόλυσης μισθωτού που 
προσλήφθηκε με το πρόγραμμα κατά τη διάρκεια του 
πρώτου 12μηνου επιχορήγησης μετά το στάδιο προσαρ¬ 
μογής του 1 μηνός η επιχείρηση μπορεί να τον αντικατα¬ 
στήσει εντός εξήντα (60) ημερολογιακών ημερών με άλλο 
μισθωτό της αυτής κατηγορίας και να επιχορηγηθεί για το 
υπόλοιπο χρονικό διάστημα. 

Σε περίπτωση αδυναμίας αντικατάστασης λόγω έλει- 
ψης εγγεγραμμένου ανέργου της αυτής κατηγορίας το 
πρόγραμμα θα διακόπτεται για τη θέση αυτή χωρίς άλλες 
επιπτώσεις για την επιχείρηση, με την προϋπόθεση ότι η 
έλλειψη αυτή θα βεβαιώνεται με απόφαση του Δ/ντή της 
Υ.Ν. Τ.Υ.ήΓ.Ε.. 

Μετά την παρέλευση του πρώτου 12μηνου επιχορήγη¬ 
σης η επιχείρηση επιχορηγείται όσο απασχολείτο μισθω¬ 
τό που προσέλαβε με το πρόγραμμα. 

β)Σε περίπτωση οικειοθελούς αποχώρησης ή απόλυ¬ 
σης προϋπάρχοντος προσωπικού καθ’ όλη τη διάρκεια 
των 23 μηνών επιχορήγησης και μετά το στάδιο προσαρ¬ 
μογής του ενός (1) μηνός, το πρόγραμμα θα συνεχίζεται 
μόνο άν αντικατασταθεί ο μισθωτός που αποχώρησε ή α¬ 
πολύθηκε με άλλον εργαζόμενο, το αργότερο μέσα σε ε¬ 
ξήντα (60) ημερολογιακές ημέρες διαφορετικά (ήτοι μη 
αντικατάστασης) η επιχείρηση δεν θα επιχορηγείται για 
τόσες θέσεις όσες και οι απολύσεις ή οικειοθελείς απο¬ 
χωρήσεις. 

Εάν ο μισθωτός που προσλήφθηκε με το πρόγραμμα α¬ 
ποχωρήσει ή απολυθεί κατά το χρονικό διάστημα του 
σταδίου απόκτησης επαγγελματικής εμπειρίας η επιχεί¬ 
ρηση επιχορηγείται για όσο χρονικό διάστημα διήρκησε 
το στάδιο αυτό και το πρόγραμμα θα διακόπτεται για τη 
θέση αυτή. 

γ)Κατά τη διάρκεια της επιχορήγησης θα πρέπει να 
πραγματοποιούνται (20) τουλάχιστον ημερομίσθια το μή¬ 
να για κάθε επιχορηγούμενο μισθωτό. 

δ)Εφόσον προηγούμενο προσωπικό της επιχείρησης 
εργαζόταν λιγότερο από (20) ημέρες το μήνα και εξακο¬ 
λουθήσει να εφαρμόζεται το ίδιο καθεστώς απασχόλη¬ 
σής του και μετά την υπαγωγή της επιχείρησης στο πρό¬ 
γραμμα, τότε θα συνεχίζεται κανονικά η επιχορήγηση. 

Σε ανπθετη όμως περίπτωση (πλήρης απασχόληση του μη 
επιχορηγούμενο προσωπικού) η επιχείρηση υποχρεούται να 
το απασχολεί τουλάχιστον για (20) ημερομίσθια κατά μήνα. 

ε)Δεν διακόπτεται το πρόγραμμα στην περίπτωση που 
ο μισθωτός επιχείρησης (επιχορηγούμενος ή μη) πραγ¬ 
ματοποιήσει μόνο για τρεις (3) μήνες κατ’ έτος κατά τη 
διάρκεια της επιχορήγησης, κάτω των (20) ημερομισθίων. 

στ)Στις περιπτώσεις στράτευσης, ασθένειας, συνταξιο- 
δότησης, φυλάκισης, θανάτου και λήξης σύμβασης ορι- 
σμένου χρόνου ή έργου δεν απαιτείται αντικατάσταση, ε¬ 
φόσον η επιχείρηση προσκομίσει τα απαραίτητα δικαιο- 
λογητικά από τα οποία θα αποδεικνύονταιτα ανωτέρω. 

14.Σε περίπτωση παράβασης των όρων της απόφασης 
αυτής επέρχεται διακοπή του προγράμματος και η επι¬ 
χείρηση υποχρεούται να επιστρέφει αναλογία του ει- 
σπραχθέντος ποσού επιχορήγησης για το χρονικό διά¬ 
στημα για το οποίο δεν τηρήθηκε το πρόγραμμα. 

ΚΕΦΑΛΑΙΟ Δ' 

ΕΙΔΙΚΟ ΜΕΤΡΟ ΑΥΤΟΑΠΑΣΧΟΛΗΣΗΣ. 

1 .Καταρτίζουμε πρόγραμμα 70 ανέργων ηλικίας 18-64 
ετών προερχομένων από την επιχείρηση ΟΕΡΑΜΙΟΑ 
ΟΙΥΜΡΙΑ ΑΕ, οι οποίοι συνέχισαν την απασχόλησή τους 
και μετά την 1.1.97 και μετά την απόλυσή τους, δημιούρ¬ 
γησαν τη δική τους επιχείρηση την οποία πρέπει να δια¬ 
τηρήσουν για διάστηαα τουλάχιστον 24 μηνών. 

2. ΔΙΚΑΙΟΛΟΓΗΤΙΚΑ: 

Για να υπαχθεί στο πρόγραμμα αυτό ο αυτοαπασχο¬ 
λούμενος υποβάλλει στην υπηρεσία του ΟΑΕΔ στην πε¬ 
ριοχή αρμοδιότητας της οποίας λειτουργεί η επιχείρηση 
του, τα εξής δικαιολογητικά: 
α.Έντυπη αίτηση, 
β.Δελτίο Ανεργίας 

γ. Βεβαίωση της δομής στήριξης από την οποία θα προ¬ 
κύπτει ότι είναι εγγεγραμμένος στις καταστάσεις. 

δ.Βεβαίωση της αρμόδιας Δ.Ο.Υ. για την έναρξη επιτη¬ 
δεύματος. 

ε.Δελτίο Ατομικών Εισφορών (ΔΑΤΕ) στο οποίο να φαί¬ 
νεται ότι προέρχονται από την επιχείρηση ΟΕΡΑΜΙΟΑ 
ΟΙΥΜΡΙΑ ΑΕ και συνέχισαν την απασχόλησή τους και με¬ 
τά την 1.1.1997. 

στ.Καταστατικό σύμβασης εταιρίας (σε περιπτώσεις ε¬ 
ταιρειών) 

ζ.Υ.Δ.του Ν 1599/86 ότι γνωρίζουντους όρους του προ¬ 
γράμματος. 

Για την ύπαρξη των προϋποθέσεων ένταξης στο πρό¬ 
γραμμα κρίνουν οι κατά τόπους αρμόδιοι Δ/ντές ή Προϊ¬ 
στάμενοι Υ.Ν., Τ.Υ., και Γ.Ε. του ΟΑΕΔ. 

3. ΕΤΑΙΡΙΕΣ 

α)Σε περίπτωση σύστασης Συν/σμού ή Εταιρείας οποι¬ 
οσδήποτε νομικής μορφής (εκτός της ετερόρρυθμης και 
της Ανώνυμης) το ποσό καταβάλλεται σε όλους τους με- 
τέχοντες στο Συν/σμό ή την Εταιρία που είναι δικαιούχοι 
της επιδότησης για αυτοαπασχόληση. 

β)Σε περίπτωση υπ οβολής αίτησης νέας ετερόρρυθμης 
Εταιρίας (Ε.Ε.) δεν επιχορηγούνται οι ετερόρρυθμοι εταί¬ 
ροι. 

4. ΕΞΑΙΡΕΣΕΙΣ. 

Δεν είναι δυνατή η υπαγωγή στο πρόγραμμα αυτό: 
α)των επιχειρήσεων του πρωτογενούς τομέα εκτός των 
αναφερομένων σε δραστηριότητες οστρακοτροφίας, ι¬ 
χθυοκαλλιέργειας, σηροτροφίας, τυροκομίας, εκτροφής 
σαλιγκαριών και θερμοκηπίων. 

β)των εποχιακών επιχειρήσεων (δηλαδή όσων δεν λει¬ 
τουργούν για ολόκληρο το έτος) των τυχερών ψυχαγωγι¬ 
κών ή ηλεκτρονικών παιγνιδιών, των πρακτορείων ΠΡΟ- 
ΠΟ, ΛΟΤΤΟ λαχείων κλπ). 

γ)των επιχειρήσεων που λειτουργούν εντός της κατοι¬ 
κίας του επαγγελματία. 


δ)των επιχειρήσεων εκείνων που έχουν το ίδιο αντικεί¬ 
μενο δραστηριότητας με επιχείρηση που σταμάτησε τη 
λειτουργία της μέσα στη τελευταία διετία και ανήκε σε 
συγγενείς α’ βαθμού ή συζύγους των επαγγελματιών. 

ε)των επιχειρήσεων εκείνων που έχουν σύνθετο αντικεί¬ 
μενο δραστηριότητας καιτο ένα εξ’ αυτών περιλαμβάνε¬ 
ται στις εξαιρέσεις της παρούσας παραγράφου α’ και β’. 
στ)των Ανώνυμων Εταιρειών (ΑΕ). 

5.ΟΡΟΙ ΤΟΥ ΠΡΟΓΡΑΜΜΑΤΟΣ. 

α.Οι αυτοαπασχολούμενοι υποχρεούνται να ενημερώ¬ 
νουν την αρμόδια Υπηρεσία του ΟΑΕΔ για οποιαδήποτε 
αλλαγή στη διεύθυνση, εκπροσώπηση ή οποιαδήποτε άλ¬ 
λου στοιχείου έχουν δηλώσει κατά την υποβολή της αίτη¬ 
σης και των δικαιολογητικών υπαγωγής τους. 

β.Η διάρκεια διατήρησης της επιχείρησης από τους αυ¬ 
τοαπασχολούμενους καθορίζεται σε 24 μήνες από την έκ¬ 
δοση της σχετικής εγκριτικής απόφασης. 

γ.Κατά το 24μηνο αυτό διάστημα η αρμόδια Υπηρεσία 
έχει το δικαίωμα ελέγχου της άσκησης της αυτοαπασχό¬ 
λησης του επαγγελματία, της λειτουργίας της επιχείρη¬ 
σης καθώς και της τήρησης των όρων του προγράμμα¬ 
τος. 

δ.Για την απόδειξη λειτουργίας της επιχείρησης ο εν¬ 
διαφερόμενος θα προσκομίζει σχετικά δικαιολογητικά 
(Βιβλία Εσόδων - Εξόδων, Βεβαίωση καταβολής ΦΠΑ στη 
ΔΟΥ κτλ). 

ε.Σε περίπτωση μεταβολής των στοιχείων του επαγγελ- 
ματία (αλλαγή διεύθυνσης ή αντικείμενου δραστηριότη¬ 
τας κτλ) η επιχορήγηση θα συνεχίζεται εφόσον εξακο¬ 
λουθούν να τηρούνται οι προϋποθέσεις της παρ. 4 και δεν 
εμπίπτει στις εξαιρέσεις ή δεν παραβαίνειτους όρους του 
προγράμματος. 

στ.Όσοι επέλεξαν την αυτοαπασχόληση και έχουν ήδη 
επιδοτηθεί για το ειδικό αυτό μέτρο κοινωνικής προστα¬ 
σίας δεν μπορούν να ενταχθούν στη συνέχεια και στα 
προγράμματα "νέων ελευθέρων επαγγελματιών" που ε¬ 
φαρμόζεται από τον ΟΑΕΔ (ΠΔ 245 ΦΕΚ/117/Α/29.7.86 ε¬ 
πέκταση της ισχύος του άρθρου 29του Ν 1262/82, άρθρο 
6τουΝ 2434/96). 

6. ΚΥΡΩΣΕΙΣ. 

α) Εφόσον κατά την διάρκεια του 24μηνου (διάστημα υ¬ 
παγωγής στην αυτοαπασχόληση) ο αυτοαπασχολούμε¬ 
νος αναλάβει εξαρτημένη εργασία ή συνταξιοδοτηθεί ε¬ 
πέρχεται διακοπή του ειδικού μέτρου από την ημερομη¬ 
νία ανάληψης της εργασίας ή της συνταξιοδότησης 
αντίστοιχα και υποχρεούται να επιστρέφει την αναλογία 
του εισπραχθέντος ποσού. 

β)Σε περίπτωση σοβαρής μη ιατής ασθένειας διαπι- 
στουμένης από βεβαίωση του αρμόδιου Ασφαλιστικού 
Οργανισμού και εφόσον λόγω αυτής η απασχόληση δια¬ 
κοπεί, δεν αναζητείται η αναλογία του εισπραχθέντος πο¬ 
σού. 

γ)Σε περίπτωση παράβασης των όρωντου προγράμμα¬ 
τος επέρχεται διακοπή της επιχορήγησης με επιστροφή 
του αναλογούντος ποσού. 

7. ΤΡΟΠΟΣ ΚΑΤΑΒΟΛΗΣ ΤΗΣ ΕΠΙΧΟΡΗΓΗΣΗΣ. 

Στους δικαιούχους του ειδικού μέτρου της αυτοαπα¬ 
σχόλησης καταβάλλεται το ποσό των 2.800.000 δρχ. 

Ειδικότερα με την έναρξη του προγράμματος οι δικαι¬ 
ούχοι λαμβάνουν το ποσό του 1.300.000 δρχ και το υπό¬ 
λοιπο καταβάλλεται σε τρεις ισόποσες δόσεις των 
500.000 δρχ αφού προσκομισθεί βεβαίωση φορολογικής 
ενημερότητας για την καταβολή κάθε ποσού, αίτηση κα 

θώς και επικυρωμένα φωτ/φα του βιβλίου Εσόδων-Εξό- 
δων. 

Η πρώττ δόση καταβάλλεται μετά τη λήξη του πρώτου ε¬ 
ξαμήνου, η δεύτερη δόση μετά την λήξη του δευτέρου εξα¬ 
μήνου και η τρίτη δόση μετά την λήξη του δεκαοκταμήνου. 

8. ΕΝΣΤ ΑΣΕΙΣ 

Σε περίπτωση απορριπτικής απόφασης του Δ/ντού της 
αρμόδιας Υπηρεσίας του ΟΑΕΔ να εντάξει τον ενδιαφε¬ 
ρόμενο στο ειδικό αυτό μέτρο κοινωνικής προστασίας ο 
τελευταίος έχει το δικαίωμα να υποβάλλει ένσταση ενώ¬ 
πιον του ΔΣ του ΟΑΕΔ εντός προθεσμίας 15 ημερών απο 
την ημερομηνία κοινοποίησης της απορριπτικής απόφα¬ 
σης. 

ΚΕΦΑΛΑΙΟ Ε 

ΜΕΤΡΑ ΓΙΑ ΤΗΝ ΜΕΤΕΓΚΑΤΑΣΤΑΣΗ 50 ανέργων ηλι¬ 
κίας 18-64 ετών. 

1. Στους ως άνω άνεργους που επιθυμούν να μετεγκα- 
τασταθούν εκτός του Νομού κατοικίας τους με σκοπό να 
απασχοληθούν ή να αυτοαπασχοληθούν επί δώδεκα (12) 
τουλάχιστον μήνες παρέχεται επίδομα μετεγκατάστασης 
ύψους 500.000 δρχ. 

2. Οι ενδιαφερόμενοι προκειμένου να εγκριθεί η μετε¬ 
γκατάστασή τους υποβάλλουν στην πλησιέστερη του τό¬ 
που κατο.κίας τους Υπηρεσία Απασχόλησης του ΟΑΕΔ, 
τα εξής δικαιολογητικά: 

α)Κάρτα ανεργίας. 

β)Υπεύθυνη Δήλωση από την οποία θα προκύπτουν τα 
στοιχεία ί ου ενδιαφερομένου (ονοματεπώνυμο, στοιχεία 
ταυτότητας, διεύθυνση κατοικίας κλπ) και ότι μετακινείται 
στη συγκεκριμένη περιοχή με σκοπό την απασχόλησή του 
είτε σε θέση που θα έχει, ή όχι υποδειχθεί από την Υπηρε¬ 
σία του ΟΑΕΔ, είτε για να ασκήσει αυτοτελές επάγγελμα. 

γ)Αναγνελία πρόσληψής του (επικυρωμένο φωτοαντί¬ 
γραφο) από οποιαδήποτε επιχείρηση που λειτουργεί ε¬ 
κτός του Νομού κατοικίας του, ή έναρξη επιτηδεύματος 
του για επιχείρηση που δημιούργησε εκτός του ως άνω 
Νομού. 

3 . Βάσει των ανωτέρω δικαιολογητικών ο προϊστάμενος 
της Υπηρεσίας της περιοχής από την οποία προέρχεται ο 
μετακινούμενος εκδίδει απόφαση την οποία θα κοινοποι¬ 
ήσει στην αρμόδια Υπηρεσία Απασχόλησης του ΟΑΕΔ 
του τόπου υποδοχής. 

Η απόφ αση αυτή περιλαμβάνει την έγκριση για την κα¬ 
ταβολή του επιδόματος μετεγκατάστασης. 

4.Η ως άνω Υπηρεσία καταβάλλει μέρος του επιδόμα¬ 
τος και συγκεκριμένα το Λ Α αυτού. 

Η Υπηρεσία Απασχόλησης του ΟΑΕΔ του τόπου υποδο¬ 
χής που προσδιορίζεται σύμφωνα με τη διεύθυνση απα¬ 
σχόλησης του άνεργου που μετεγκαταστάθηκε καταβάλ¬ 
λει το υπόλοιπο του επιδόματος μετεγκατάστασης δηλα¬ 
δή το υπόλοιπο '/ζ αυτού με την προϋπόθεση ότι θα 
προσκομισθούν: 

α) Εγκριτική απόφαση της Υπηρεσίας από την οποία 
προσήλθε. 

β) Βιβλιάριο ενσήμων από το οποίο θα αποδεικνύεται α¬ 
πασχόληση σε επιχείρηση εκτός του Νομού κατοικίαςτου 
επί δώδεκα (12) τουλάχιστον συνεχείς ή μη μήνες. 

Σε περίπτωση που ο άνεργος δημιούργησε δική του ε¬ 
πιχείρηση εκτός του Νομού κατοικίαςτου θα προσκομίζει 
εκτός της εγκριτικής απόφασης και δικαιολογητικά που 
θα αποδεικνύουν την λειτουργία της επιχείρησής του επί 
δώδεκα (12) τουλάχιστον μήνες (τιμολόγια, δελτίο παρο¬ 


χής υπηρεσιών, βιβλίο εσόδων - εξόδων ασφαλιστικό βι¬ 
βλιάριο). 

5. Σε περίπτωση που ο άνεργος, ο οποίος μετεγκατα¬ 
στάθηκε απασχοληθεί σε περισσότερες από μια επιχει¬ 
ρήσεις τότε τα δικαιολογητικά για την καταβολή του υπο¬ 
λοίπου του επιδόματος μετεγκατάστασης θα υποβλη¬ 
θούν στην αρμόδια Υπηρεσία απασχόλησης του ΟΑΕΔ 
σύμφωνα με τη διεύθυνση της τελευταίας επιχείρησης 
στην οποία απασχολήθηκε. 

6. Το επίδομα της μετεγκατάστασης θα καταβάλλεται α¬ 
νεξάρτητα αν ο άνεργος προσλήφθηκε από επιχείρηση 
που έχει υπαχθεί ή όχι στα προγράμματα επιχορήγησης 
επιχειρήσεων ή αν ο ίδιος άνεργος επιχορηγείται με τα 
προγράμματα των νέων ελευθέρων επαγγελματιών για ε¬ 
πιχείρηση που δημιούργησε εκτός του Νομού κατοικίας 
του. 

ΚΕΦΑΛΑΙΟ ΣΤ’ 

ΣΥΣΤΗΜΑ ΔΙΑΧΕΙΡΙΣΗΣ ΚΑΙ ΕΛΕΓΧΟΥ 
α)Προκειμένου να εξασφαλισθεί η αποτελε- σματικό- 
τητα των ενεργειών οι οποίες χρηματοδοτούνται από το 
ΕΚΤ και τον ΟΑΕΔ λαμβάνονται τα αναγκαία μέτρα με 
σκοπό: 

-Την πιστή τήρηση των Εθνικών και Κοινοτικών διατάξε¬ 
ων. 

-Την ορθή υλοποίηση των ενεργειών και τη διατύπωση 
του εάν αυτές είναι σύμφωνες με τις ισχύουσες ρυθμίσεις. 

-Την πρόληψη ή τη διαπίστωση τυχόν παραβάσεων και 
την επιβολή κυρώσεων. 

-Την ανάκτηση τυχόν καταβληθέντων κεφαλαίων μετά 
τη διαπίστωση σχετικής παράβασης. 

-Την εξακρίβωση της σύντομης διεξαγωγής των χρημα¬ 
τοδοτούμενων από το ΕΚΤ ενεργειών. 

β)Η διεξαγωγή ελέγχων στις χρηματοδοτούμενες από 
το ΕΚΤ ενέργειες προβλέπεται: 

-Από τις διατάξεις των άρθρων 206 και 209 εδάφιο β’ της 
Συνθήκης ΕΟΚ 

-Απότον Καν. 4253/88 (άρθρο 25 παρ 1 και β). 

-Από τον Καν. 4255/88 που αφορά το ΕΚΤ. 

-Από τον 2082/93 άρθρο 23. 

-Από τον Καν. 1681/94. 

γ)Οι ελεγχόμενες επιχειρήσεις υποχρεούνται: 

-Να παρέχουν κάθε δυνατή βοήθεια και ενημέρωση 
προς τους ελεγκτές υπαλλήλους. 

-Νατηρούντα αποδεικτικά στοιχεία και έγγραφα που α- 
ναφέρονται στην παρούσα ΥΑ για 6 μήνες μετά τη λήξη 
του προγράμματος. 

δ)Για την ομαλή πορεία του προγράμματος με σκοπό 
την επίτευξη των στόχων του, ώστε να μην υπάρχουν α¬ 
ποκλίσεις, ανά 3μηνο θα παρακολουθούνται: 

-οι εγκριθείσες θέσεις 
-η κάλυψη των θέσεων 
-η καταβολή των επιχορηγήσεων κλπ. 
ε)Η παρακολούθηση και η αξιολόγηση του προγράμμα¬ 
τος θα γίνεται από τη δομή στήριξης σε συνεργασία με τις 
Υπηρεσίες του ΟΑΕΔ. 

ΔΙΑΔΙΚΑΣΙΑ ΕΛΕΓΧΟΥ 

α) Ο έλεγχος του προγράμματος απασχόλησης των επι¬ 
χειρήσεων υλοποείται σε τρεις βαθμίδες 
αα)Πρωτοβάθμιος που διενεργείται από υπαλλήλους 
των Υ.Ν., Τ.Υ., Γ.Ε. του ΟΑΕΔ μετά από εντολή του Προϊ¬ 
σταμένου τους. 

ββ)Δευτεροβάθμιος που διενεργείται από υπαλλήλους 
των Υπηρεσιών των οικείων Περ/κών Δ/νσεων του ΟΑΕΔ 
μετά από εντολή του Περ/κού Δ/ντή και σύμφωνη γνώμη 
του Διοικητή του ΟΑΕΔ. 

γγ)Τριτοβάθμιος που διενεργείται με εντολή της Διοί¬ 
κησης του ΟΑΕΔ και από υπαλλήλους που ορίζει αυτή. 

Οι έλεγχοι και των τριών βαθμιδών πραγματοποιούνται 
από δύο (2) ελεγκτές. 

β)Σκοπός του ελέγχου είναι η εξακρίβωση της ορθής ή 
μη υλοποίησης του προγράμματος απασχόλησης. 

γ)Κατά τον έλεγχο για τη διαπίστωση της υλοποίησης 
του προγράμματος θα συντάσσεται έκθεση. 

δ) Ελεγχο επί των ως άνω προγραμμμάτων δύναται επί¬ 
σης να διενεργούν εντεταλμένα όργανα του Υπ. Εργα¬ 
σίας και της Ευρωπαϊκής Επιτροπής. 

ΚΕΦΑΛΑΙΟ Ζ’ 

ΛΗΞΗ ΤΟΥ ΠΡΟΓΡΑΜΜΑΤΟΣ 

Το πρόγραμμα λήγει με την πλήρωση των προβλεπομέ- 
νων θέσεων. 

ΚΕΦΑΛΑΙΟ Η’ 

ΚΑΛΥΨΗ ΔΑΠΑΝΗΣ 

α)Από τις διατάξεις της παρούσας απόφασης προκα- 
λείται δαπάνη σε βάρος του προϋπολογισμού του ΟΑΕΔ 
αναλυτικά ανά έτος ως εξής 

Για το έτος 1998 88.500.000 δρχ. 

Για το έτος 1999 252.500.000 δρχ. 

Πάτο έτος 2000 180.000.000 δρχ. 

β)Για την ανωτέρω δαπάνη ύψους 521.000.000 δρχ δεν 
έχει γίνει πρόβλεψη στον προϋπολογισμό του ΟΑΕΔ οι¬ 
κονομικού έτους 1998 αλλά θα γίνουν οι απαραίτητες ε¬ 
νέργειες από τις Οικονομικές Υπηρεσίες προκειμένου να 
εξασφαλισθούν οι απαραίτητες πιστώσεις. 

Το συνολικό κόστος του προγράμματος καλύπτεται α¬ 
πό το ΕΚΤ σε ποσοστό 75%. 

Δεν απαιτείται η σύμπραξη του Υπουργού Οικονομικών 
για το λόγο ότι η σχετική απόφαση δεν εμπίπτει στις δια¬ 
τάξεις της παρ. 3 του άρθρου 22 του Ν. 2363/95 (Περί Δη¬ 
μοσίου Λογιστικού). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Αυγούστου 1998 

οΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 

-♦- 

Αριθ. 5297 (3) 

Απαγορευτική διάταξη κυνηγίου όλων των θηραμάτων 
στο βιότοπο δάσους Στροφυλιάς, Λίμνης Προκόπου 
και Λάμιας περιφ. Κοινότητας Μετοχιού. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΟΣ 

1. Τις διατάξεις των άρθρων 256, 257, 258, 261,287 και 
288 Ν.Δ. 86/69 «περίΔασκού Κώδικα» και του άρθρου 7 
παρ. 3 Ν. 177/75. 

2. Τις διατάξεις της αρ. 414985/29.11.85 διυπουργικής 
απόφασης «περί μέτρων διαχείρισης της άγριας πτηνο¬ 
πανίδας (ΦΕΚ757/τ.Β785). 

3. Τις διατάξεις της με ο.ρ. 66289/25.6.1993 διυπουργι¬ 
κής απόφασης «περί μέτρων για την προστασία των βιο¬ 


τόπων Δάσους Στροφυλιάς (Ν. Αχάίας - Ν. Ηλείας), λι¬ 
μνοθάλασσας Κοτυχίου (Ν. Ηλείας) και της ευρύτερης 
περιοχήςτους (ΦΕΚ506/τ.Β792). 

4. Την άμεση ανάγκη θέσπισης μέτρων για την αποτε¬ 
λεσματικότερη προστασία του βιοτόπου του δάσους 
Στροφυλιάς και του υγροβιοτόπου της λιμνοθάλασσας 
Κοτυχίου, που αποτελούν βιότοπο διεθνούς ενδιαφέρο¬ 
ντος. 

5. Την προφορική εντολή του Υπουργείου Γεωργίας. 

6. Την αριθ. 186/30.6.98 απόφαση Γενικού Γραμματέα 
Περ. Δυτ. Ελλάδας. 

7. Την αρ. Ζα/2132/24.6.97 απόφαση αναπληρωτή 
Περ/κού Δ/ντή Αχάίας, η οποία έληξε την 28.2.1998, απο¬ 
φασίζουμε: 

Απαγορεύουμε μέχρι 28.2.1999 το κυνήγι όλων των θη¬ 
ραμάτων στο βιότοπο δάσους Στροφυλιάς, Λίμνης Προ¬ 
κόπου και Λάμιας περιφ. Κοινότητας Μετοχιού. 

Η απαγορευμένη στη Θήρα περιοχή είναι ζώνη Α' «υψη¬ 
λής προστασίας», όπως ορίζεται στο άρθρο 2 της με αρ. 
66289/25.6.93 Διυπουργικής απόφασης και περιλαμβά¬ 
νεται μεταξύ των παρακάτω φυσικών και τεχνικών ορίων 
όπως φαίνονται στο συνημμένο απόσπασμα χάρτη 
1:50.000. 

Βόρεια 

Η βορειοδυτική απόληξη του φυσικού καναλιού Προκό¬ 
που - θάλασσας προς Α κατά μήκος του καναλιού ανάντι 
της κοίτης μέχριτους ιχθυοσυλληπτικούς φραγμούς (200 
μ. μετά το γεφυράκι) όπουκαιτο εξοκκλήσΓΑγιος Πέτρος. 

Εν συνεχεία ο δρόμος Καλόγριας - Αράξου (στους πρό- 
ποδεςτων Μαύρων Βουνών) μέχρι του επί του δρόμου ει¬ 
κονοστασίου και περίπου (150 μ. πριν από την διασταύ¬ 
ρωση με την οδό Αράξου -Λάππα (όπου η θέση Μπάνια). 

Ανατολικά 

Από τη θέση Μπάνια τεχνική προέκταση του Λαρισσού 
ποταμού προς Ν. μέχρι τριγωνικό 3 Γ.Υ.Σ. (παρά τη θέση 
βρύση) όπου συνεχίζει επί ατραπού μέχρι του σημείου 1 
(όπου η θέση Λόγιές και Ντουγάνες). Εν συνεχεία από το 
σημείο 1 επί ευθυγράμμου τμήματος μέχρι του σημείου 2 
στα όρια των καλλιεργουμένων εκτάσεων καιτης φυσικής 
βλάστησης και έξω από τον οικισμό Μετοχιού (στις θέ¬ 
σεις Σφερδούκλιες και Αλώνια) στο Β άκρο του γηπέδου. 

Εν συνεχεία από το σημείο 2 προς Ν. και περιμετρικά 
του οικισμού Μετοχιού επί ευθυγράμμου τμήματος (θέση 
Σταφίδα του Σκόνδρα) μέχρι τη διασταύρωση του α¬ 
σφαλτοστρωμένου δρόμου Μετοχιού - Καλόγριας και του 
αγροτικού δρόμου Μετοχιού - Παλαιού Βουπρασίου 
προς Ν. και επί του δυτικού ορίου του οικισμού Π. Βου¬ 
πρασίου (όπου θέση Δαφνιές) και συνέχεια μέχρι το ση¬ 
μείο 3 επί του χειμάρου Ούρδικα. 

Εν συνεχεία η αγροτική οδός μέχρι του σημείου 4 επί 
του χειμαρροποτάμου Σκοτεινού που συμπίπτει με τα δι¬ 
οικητικά όρια νομών Αχάίας - Ηλείας. 

Νότια 

Τα διοικητικά όρια μέχρι το σημείο 5 στην τομή με την α¬ 
γροτική οδό Ν. Μανωλάδας και θέση Ψηλό Καταρράχι και εν 
συνεχεία επίσης στα διοικητικά όρια μέχρι τη θέση Βαλοπή- 
γαδο και εν συνεχεία αγροτικό δρόμο προς Κουνουπέλι των 
θέσεων Βολοστάνη, Καρμαλόγκου και Χερολίμνης. 

Εν συνεχεία το ρεύμα χερολίμνη τα δυτικά όρια καλ- 
λιεργουμένων εκτάσεων Σαμαραίικων μέχρι την αντιπυρι¬ 
κή ζώνη στη θέση Τουρκοπήγαδο την οποία και ακολου¬ 
θεί και εν συνεχεία νοητή ευθεία γραμμή μέχρι τα Λουτρά 
Υρμήνης. 

Δυτικά 

Θάλασσα (από θέση Λουτρών Υρμίνης μέχρι της Β.Δ. 
απόληψη του φυσικού καναλιού Προκόπου - θάλασ- 
σας). 

Β. Απαγορεύουμε το κυνήγι στη θαλάσσια περιοχή και 
σε ακτίνα 300 μ. από την ακτή. 

Η ισχύς της παρούσης αρχίζει από την δημοσίευσή της 
και λήγει στις 28.2.99. 

Οι παραβάτες της παρούσας θα τιμωρούνται σύμφωνα 
με τις διατάξεις του Ν.Δ. 85/69, του Ν. 996/71 του Ν. 
177/75 και των σχετικών Νόμων και Διαταγμάτων. 

Η τήρησή της ανατίθεται στα όργανα της Δασικής Υπη¬ 


ρεσίας, ΕΛΛΑΣ, αγροφύλακες, Κοινοτικούς και Δημοτι¬ 
κούς υπαλλήλους, Κυν. Συλλόγους και σε κάθε φιλόνομο 
πολίτη. 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού. 

Η παρούσα να δημοσιευθεί στην Εφημερίδα της Κυ- 
βερνήσεως. 

Πάτρα, 4 Αυγούστου 1998 

Με εντολή Γενικού Γραμματέα Περιφέρειας 
Ο Δασάρχης Πατρών 
ΔΗΜΗΤΡΙΟΣ ΔΡΟΣΟΣ 

